но, влд̑ко чл҃вѣколю́бче, на́съ ра́ди уме́рый же и воскресы́й, и дарова́вый на́мъ стра̂шная сія̂ и животворя̂щая та̂инства, во благодѣя́ніе и ѡсвяще́ніе ду́шъ и тѣле́съ на́шихъ: да́ждь бы́ти си̂мъ и мнѣ̀ во исцѣле́ніе души́ же и тѣ́ла, во ѿгна́ніе вся́кагѡ сопроти́внагѡ, въ просвѣще́ніе ѻ́чію се́рдца моегѡ̀, въ ми́ръ душе́вныхъ мои́хъ си́лъ, въ вѣ́ру непосты́дну, въ любо́вь нелицемѣ́рну, во исполне́ніе прему́дрости, въ соблюде́ніе за́повѣдей твои́хъ, въ приложе́ніе бж҃е́ственныя твоея̀ бл҃года́ти, и твоегѡ̀ црс̑твія присвое́ніе: да во ст҃ы́ни твое́й тѣ́ми сохраня́емь, твою̀ бл҃года́ть помина́ю всегда̀ и не ктому̀ себѣ̀ живу̀, но тебѣ̀ на́шему влд̑цѣ и бл҃годѣ́телю